open-index/open-wikipedia-markdown huggingface dataset:
মোহিনীয়াট্টম

thumb|মোহিনীঅট্টম নর্তকী|alt=
**মোহিনীয়াট্টম** () দক্ষিণ ভারতের কেরল রাজ্যের একটি ধ্রুপদী নৃত্যশৈলী। এই রমণীয় নৃত্যকলাটি সাধারণত মহিলারাই এককভাবে উপস্থাপনা করে থাকেন। "মোহিনীয়াট্টম" শব্দটির আক্ষরিক অর্থ *"মুগ্ধকারিনীর নৃত্য"*। শব্দটির উদ্ভব "মোহিনী" ("যে নারী নিজরূপে সকলকে মুগ্ধ করে") এবং "আট্টম" ("সৌন্দর্য ও লাস্যময়ী অঙ্গভঙ্গি") শব্দদ্বয়ের সংযোজনে।

মোহিনী-সংক্রান্ত দুটি কিংবদন্তি প্রচলিত আছে। দুটিই ভগবান বিষ্ণুর মোহিনী নারীমূর্তি ধারণ সংক্রান্ত। প্রথম কাহিনি অনুসারে, সমুদ্রমন্থনকালে উত্থিত অমৃতের ভাগ হতে অসুরদের বঞ্চিত করার লক্ষ্যে বিষ্ণু মোহিনী নারীর বেশ ধারণ করে তাদের প্রলুব্ধ করেন। দ্বিতীয় কাহিনি অনুসারে ভষ্মাসুরের হাত থেকে শিবকে রক্ষা করতে বিষ্ণু মোহিনী মূর্তি ধারণ করেন। সম্ভবত, "মোহিনীয়াট্টম" নামটি বিষ্ণুর এই উপাখ্যানের সঙ্গে সম্পৃক্ত। কারণ, এই নৃত্যের মূল উপজীব্য ঈশ্বরের প্রতি প্রেম ও ভক্তি, যেখানে নায়ক সাধারণত বিষ্ণু বা কৃষ্ণ।

সেকালে দেবদাসীরা মন্দিরে এই নৃত্য উপস্থাপনা করতেন। যদিও এই নৃত্যে কথু ও কোট্টিয়াট্টমের অনেক উপাদানই রয়েছে। এটি আসলে নৃত্য ও কাব্যের সমন্বয়ে সৃষ্ট এক নৃত্যনাট্য। দক্ষিণ ভারতের অপর দুই ধ্রুপদী নৃত্যশৈলী ভরতনট্যম ও কথাকলি নাচের অনেক উপদান ও প্রভাব এই নাচে পরিলক্ষিত হয়। মোহিনীঅট্টমের রূপায়ণ হয়েছিল তাঞ্জাবুর চতুষ্টকের অন্যতম ভাদিভেলুর রাজা স্বাতী তিরুনলের রাজসভায়।

এই নৃত্যের বৈশিষ্ট্য প্রসারিত নিতম্বের দোলন এবং বিভিন্ন অঙ্গের পাশাপাশি মৃদু সঞ্চালন। এটি মোহিনীঅট্টমের দেশ কেরলের নদীতীরে অবস্থিত তালগাছের পত্রসঞ্চালনের রূপক। মোহিনীঅট্টমে চল্লিশটি পৃথক মৌলিক ভঙ্গিমা রয়েছে। এগুলিকে 'অটভুকল' বলা হয়। ইন্দ্রিয়-প্রলোভন ব্যাতিরেকে মনের মুগ্ধতা সৃষ্টির উদ্দেশ্যে নর্তকী তাঁর চোখদুটি লজ্জিত অথচ মনোমুগ্ধকর ভঙ্গিতে সঞ্চালনা করেন। মোহিনীঅট্টম নর্তকীর পরিধেয় হল শাড়ি। এই শাড়ির প্রান্তভাগে উজ্জ্বল সোনালি রঙের সূচিকর্ম অঙ্কিত থাকে। এই ধরনের প্রান্ত 'কসভু' নামে পরিচিত। মোহিনীঅট্টমের উপস্থাপনা *[[হস্ত লক্ষণদীপিকা]]* নামক এক ধ্রুপদী গ্রন্থ অনুসারে হয়ে থাকে। এই গ্রন্থে বিভিন্ন মুদ্রার (হাতের তালু ও আঙুলের বিভিন্ন অঙ্গভঙ্গি) বিস্তারিত বিবরণী পাওয়া যায়।

মোহিনীঅট্টমের সঙ্গতে গীত কণ্ঠসংগীতে *চোল্লু* নামে পরিচিত এক ছান্দিক গঠনের রূপভেদ লক্ষিত হয়। গীতিকাগুলি সংস্কৃত ও মালয়ালম ভাষার সংমিশ্রণে গঠিত মণিপ্রভালম-এ রচিত। এই গীতিকাগুলির সঙ্গতে নর্তকীর সূক্ষ্ম অঙ্গভঙ্গি ও পদসঞ্চারণার মাধ্যমে মোহিনীঅট্টম নৃত্য উপস্থাপিত হয়।

## আরও দেখুন
* কথাকলি
* কুড়িয়াট্টম
* কলামণ্ডলম কল্যাণকুট্টি আম্মা
* মণি মাধব চক্যর
* নাট্যকল্পদ্রুমম্
* থুলাল
* পঞ্চবাদ্যম
* কেরল কলামণ্ডলম
* কনক রেলে – নর্তকী

## বহিঃসংযোগ
* কেরল সংস্কৃতি বিভাগ:মোহিনীঅট্টম
* মোহিনীঅট্টম

বিষয়শ্রেণী:ভারতের ধ্রুপদী নৃত্য
বিষয়শ্রেণী:ভারতীয় শাস্ত্রীয় নৃত্য
বিষয়শ্রেণী:কেরলের শিল্পকলা
বিষয়শ্রেণী:ভারতে যৌনতা
বিষয়শ্রেণী:কেরলের নৃত্য
ভারতের সর্বোচ্চ আদালত

থাম্ব|সর্বোচ্চ আদালত ভবন, নয়াদিল্লি

**ভারতের সর্বোচ্চ আদালত** বা **ভারতের সুপ্রিম কোর্ট** ভারতের সর্বোচ্চ বিচারবিভাগীয় অধিকরণ ও ভারতের সংবিধানের অধীনে সর্বোচ্চ আপিল আদালত এবং সর্বোচ্চ সাংবিধানিক আদালত। ভারতের সর্বোচ্চ আদালত সাংবিধানিক পর্যালোচনার অধিকারপ্রাপ্ত।

ভারতের প্রধান বিচারপতি ও অপর ৩০ জন বিচারপতিকে নিয়ে ভারতের সর্বোচ্চ আদালত গঠিত। এটির মৌলিক, আপিল ও উপদেষ্টার এখতিয়ার রয়েছে।

দেশের সর্বোচ্চ আপিল আদালত হিসেবে ভারতের সর্বোচ্চ আদালত প্রাথমিকভাবে ভারতের বিভিন্ন রাজ্য ও কেন্দ্রশাসিত অঞ্চলগুলির উচ্চ আদালত ও অন্যান্য আদালত ও ট্রাইবুন্যালের রায়ের বিরুদ্ধে আপিল গ্রহণ করে।

ভারতের নাগরিকদের মৌলিক অধিকার রক্ষার জন্য প্রসারিত মৌলিক এক্তিয়ার সর্বোচ্চ আদালতের রয়েছে। ভারতের বিভিন্ন সরকারগুলির অভ্যন্তরীণ বিবাদ নিরসণের জন্যও এই আদালত কাজ করে। উপদেষ্টা আদালত হিসেবে সর্বোচ্চ আদালত  ভারতের রাষ্ট্রপতি কর্তৃক বিশেষত সংবিধানের অধীনস্থ বিষয়গুলির শুনানি গ্রহণ করে। আবার কেউ এই আদালতের দৃষ্টি আকর্ষণ না করলেও, এটি নিজে থেকে বিভিন্ন বিষয়ে হস্তক্ষেপ (বা ‘সুয়ো মোটো’) করতে পারে। কলকাতায় বিচারবিভাগীয় প্রশাসন পরিচালনার জন্য প্রথম এই আদালত গঠিত হয়েছিল।

সর্বোচ্চ আদালত কর্তৃক ঘোষিত আইন ভারতের সকল আদালত মেনে চলতে বাধ্য।

## ইতিহাস
১৮৬১ সালে ভারতীয় হাইকোর্ট আইন পাস হয়। এই আইনবলে বিভিন্ন প্রদেশে হাইকোর্ট গঠিত হয় এবং কলকাতা, মাদ্রাজ ও বোম্বাই সর্বোচ্চ আদালত ও প্রেসিডেন্সি শহরগুলির সদর আদালত অবলুপ্ত করা হয়। উক্ত আদালতগুলিই এর আগে সংশ্লিষ্ট অঞ্চলের সর্বোচ্চ আদালত হিসেবে কাজ করত। নবগঠিত আইসিসি আদালতগুলি সকল মামলার ক্ষেত্রে সর্বোচ্চ আদালত হিসেবে কাজ করতে থাকে। এরপর ১৯৩৫ সালের ভারত শাসন আইন বলে ফেডেরাল কোর্ট অফ ইন্ডিয়া গঠিত হয়। এখানে বিভিন্ন প্রদেশ ও যুক্তরাষ্ট্রীয় রাজ্যগুলির মধ্যে বিবাদ নিরসন ও হাইকোর্টের রায়ের বিরুদ্ধে আপিল গ্রহণ করা হত।

১৯৫০ সালের ২৮ জানুয়ারি তদনীন্তন ভারতের সর্বোচ্চ বিচারব্যবস্থার দুই কেন্দ্র ফেডেরাল কোর্ট অফ ইন্ডিয়া ও জুডিশিয়াল কমিটি অফ দ্য প্রিভি কাউন্সিলের পরিবর্তে ভারতের সর্বোচ্চ আদালত বা সুপ্রিম কোর্ট গঠিত হয়।

প্রথম দিকে সর্বোচ্চ আদালত সংসদ ভবনের চেম্বার অফ প্রিন্সেস কক্ষে বসত। এখানেই ১৯৩৭ সাল থেকে ১৯৫০ সাল পর্যন্ত ফেডেরাল কোর্ট অফ ইন্ডিয়া বসত। ভারতের প্রথম প্রধান বিচারপতি ছিলেন স্যার এইচ. জে. কানিয়া। প্রথম বাঙালী প্রধান বিচারপতি স্যার বিজন কুমার মুখার্জী (১৯৫৪-১৯৫৬)। ১৯৫৮ সালে সর্বোচ্চ আদালত তার বর্তমান ভবনে উঠে আসে। প্রথম দিকে ভারতের সংবিধান সর্বোচ্চ আদালতে একজন প্রধান বিচারপতি ও ৭ জন বিচারপতির ব্যবস্থা রেখেছিল এবং বিচারপতির সংখ্যা বৃদ্ধির ক্ষমতা সংসদের হাতের ন্যস্ত করেছিল। প্রথম বছরগুলিতে সর্বোচ্চ আদালত বছরে ২৮ দিন সকাল ১০টা থেকে ১২টা এবং দুপুর ২টো থেকে বিকেল ৪টে অবধি বসত।

## গঠনশৈলী
বর্তমানে একজন প্রধান বিচারপতি এবং ত্রিশ জন অন্যান্য বিচারপতি নিয়ে সুপ্রিমকোর্ট গঠিত।প্রয়োজনে অস্থায়ী বিচারপতি নিয়োগের ব্যবস্থা সংবিধানে রয়েছে (অনুচ্ছেদ ১২৭)।এছাড়া প্রধান বিচারপতি রাষ্ট্রপতির সম্মতি সাপেক্ষে কোনো অবসরপ্রাপ্ত বিচারপতিকে সাময়িক কালের জন্য বিচারক হিসেবে মনোনীত করতে পারেন (অনুচ্ছেদ ১২৮)। সংবিধান অনুযায়ী সুপ্রিমকোর্টের বিচারপতি পদপ্রার্থীকে অবশ্যই ভারতীয় নাগরিক হতে হবে।তাঁকে ভারতের কোনো হাইকোর্টে ৫ বছর বিচারপতিরূপে অভিজ্ঞ থাকতে হবে অথবা কোনো হাইকোর্টে ১০ বছরের অ্যাডভোকেট হিসেবে অভিজ্ঞতা থাকা দরকার। বিচারপতিগণ ৬৫ বছর বয়স পর্যন্ত স্বপদে অধিষ্ঠিত থাকেন।

## তথ্যসূত্র

## বহিঃসংযোগ
* 
* 


ভারত
বিষয়শ্রেণী:১৯৫০-এ ভারতে প্রতিষ্ঠিত
ভারতের উচ্চ আদালত

ভারতের এককেন্দ্রিক বিচারব্যবস্থা জাতীয় স্তরে ভারতের সুপ্রিম কোর্ট ও রাজ্যস্তরে ২৫টি উচ্চ আদালত নিয়ে সমন্বয় গঠিত। উচ্চ আদালতগুলির এক্তিয়ারে পড়ে একটি রাজ্য, একটি কেন্দ্রশাসিত অঞ্চল বা কয়েকটি রাজ্য নিয়ে গঠিত একটি রাজ্যমণ্ডল। উচ্চ আদালতের নিচের স্তরে রয়েছে কয়েকটি নিম্ন আদালত; যথা: দেওয়ানি আদালত, পারিবারিক বা গোত্রতান্ত্রিক আদালত, ফৌজদারি আদালত, এবং একাধিক জেলা আদালত। ভারতীয় সংবিধানের ষষ্ঠ ভাগের অনুচ্ছেদ ২১৪ অনুযায়ী উচ্চ আদালতগুলি প্রতিষ্ঠিত। এছাড়াও, ২৩১ অনুচ্ছেদে আরও উল্লেখ করা হয়েছে যে দুই বা ততোধিক রাজ্যের জন্য একটি সাধারণ উচ্চ আদালত থাকতে পারে।

**ভারতের উচ্চ আদালত** ভারতের রাজ্যের বিচার ব্যবস্থার শীর্ষে অবস্থিত। ভারতের উচ্চ আদালতের প্রধান বিচারপতি ও অন্যান্য বিচারপতিরা ভারতের রাষ্ট্রপতি দ্বারা নিযুক্ত হন।

## তালিকা

## রাজ্য/কেন্দ্রশাসিত অঞ্চল অনুযায়ি উচ্চ আদালত

## তথ্যসূত্র

বিষয়শ্রেণী:ভারতের উচ্চ আদালত
বিষয়শ্রেণী:ভারতের আইন সম্পর্কিত তালিকা
ভারতের মৌলিক অধিকার

থাম্ব|ভারতের সংবিধানের প্রস্তাবনা।
ভারতের **মৌলিক অধিকার** ভারতের প্রকৃত গণতান্ত্রিক শাসনব্যবস্থার অন্যতম প্রধান লক্ষ্য, সবরকম অর্থনৈতিক, সামাজিক ও রাজনৈতিক বৈষম্যের অবসান ঘটানো। ভারতের সংবিধানের প্রস্তাবনায় সমতার আদর্শ ঘোষিত হয়েছে। প্রস্তাবনায় সমমর্যাদা ও সমান সুযোগের নীতি স্বীকৃতি পেয়েছে। এই অধিকার অনুযায়ী ভারতের রাজ্যক্ষেত্রের মধ্যে কোন নাগরিকের আইনের দৃষ্টিতে সমতা অথবা আইনের দ্বারা সমানভাবে সংরক্ষিত হবার অধিকার অস্বীকার করবে না।

নাগরিক ও রাজনৈতিক অধিকার ভোগে সর্বজনের সুযোগ থাকবে। 

ভারতের সংবিধানে তৃতীয় ভাগের ১২ থেকে ৩৫ অনুচ্ছেদের  মধ্যে মৌলিক অধিকার লিপিবদ্ধ রয়েছে। ভারতের নাগরিকদের মৌলিক অধিকার মোট ৬টি (১৯৭৮ সালে ৪৪ তম সংবিধান সংশোধনের মাধ্যমে সম্পত্তির অধিকার সংবিধানের মৌলিক অধিকারের অংশ থেকে  বাদ দেওয়া হয়েছে, এ অধিকার এখন বিধিবদ্ধ অধিকার হিসেবে রয়েছে)।

## মৌলিক অধিকারসমূহ
# সমতার অধিকার (অনুচ্ছেদ ১৪–১৮)
# স্বাধীনতার অধিকার (অনুচ্ছেদ ১৯–২২)
# শোষণের বিরুদ্ধে অধিকার (অনুচ্ছেদ ২৩–২৪)
# ধর্মীয় স্বাধীনতার অধিকার (অনুচ্ছেদ ২৫–২৮)
# কৃষ্টি ও শিক্ষা বিষয়ক অধিকার (অনুচ্ছেদ ২৯–৩০)
# সাংবিধানিক প্রতিবিধানের অধিকার (অনুচ্ছেদ ৩২–৩৫)
স্বাধীনতার অধিকারের ভিত্তি হিসেবে ভারতের সংবিধান প্রণেতারা মোট সাতটি অধিকার বর্ণনা করেছিলেন সেগুলি হল;
* কথা বলার স্বাধীনতা এবং মত প্রকাশের অধিকার।
* শান্তিপূর্ণ এবং নিরস্ত্রভাবে সমবেত হওয়ার অধিকার।
* সংগঠন কিংবা সংঘ গঠনের অধিকার।
* ভারতের ভূখণ্ডে অবাধে চলাফেরা করার অধিকার।
* ভারতের ভূখণ্ডে যে কোন অংশে বসবাস করার অধিকার।
* সম্পত্তি অর্জন, ভোগ এবং হস্তান্তরের অধিকার।
* যেকোনো বৃত্তি, উপজীবিকা এবং ব্যবসা-বাণিজ্য করার অধিকার।

## তথ্যসূত্র

## বহিঃসংযোগ
# ভারতের সংবিধান (দ্বিতীয় সংস্করণ), ১৯৮৭।
# ভারতের সংবিধান (তৃতীয় সংস্করণ), ২০২২।

০০৩
বিষয়শ্রেণী:জাতীয় মানবাধিকার দলিল
বিষয়শ্রেণী:ভারতে মানবাধিকার
ভারতের উপরাষ্ট্রপতি

**ভারতের উপরাষ্ট্রপতি**, ভারতের সংবিধান অনুসারে ভারতের ক্ষমতার দ্বিতীয় প্রধান ব্যক্তি। তিনি পদাধিকার বলে ভারতের রাজ্যসভার চেয়ারম্যান।

ভারতের উপরাষ্ট্রপতি পদে প্রার্থী হতে হলে প্রার্থীকে ভারতীয় নাগরিক, ৩৫ বছর বয়স্ক এবং রাজ্যসভার সদস্য নির্বাচিত হবার যোগ্যতাসম্পন্ন হতে হয়। উপরাষ্ট্রপতি সংসদের কোনো কক্ষের বা রাজ্য আইনসভার কোনো কক্ষের সদস্য থাকতে পারেন না। উপরাষ্ট্রপতি সংসদের উভয় কক্ষের সদস্যদের দ্বারা নির্বাচিত হন। সংসদের উভয় কক্ষের সদস্যদের নিয়ে একটি নির্বাচনী সংস্থা গঠিত হয়। ঐ নির্বাচনী সংস্থা দ্বারা সমানুপাতিক প্রতনিধিত্বের একক হস্তান্তরযোগ্য ভোটে এবং গোপন ভোটপত্রের মাধ্যমে তিনি নির্বাচিত হন।

ভারতের প্রথম উপরাষ্ট্রপতি হন বিশিষ্ট দার্শনিক সর্বপল্লী রাধাকৃষ্ণন। ভারতের বর্তমান উপরাষ্ট্রপতি সি.পি. রাধাকৃষ্ণণ

## বেতন ও পেনশন
ভারতের উপরাষ্ট্রপতির বেতনের কোনও বিধান নেই। উপরাষ্ট্রপতি *পদাধিকারবলে* রাজ্যসভার চেয়ারম্যানের বেতন পান, যা বর্তমানে প্রতি মাসে   (২০১৮ সালে  ১২৫,০০০ থেকে সংশোধিত)। এছাড়াও, উপরাষ্ট্রপতি বিনামূল্যে সজ্জিত বাসস্থান, চিকিৎসা, ভ্রমণ এবং অন্যান্য সুযোগ-সুবিধা পাওয়ার অধিকারী। সংবিধানে বলা হয়েছে যে, যখন উপরাষ্ট্রপতি রাষ্ট্রপতি  দায়িত্ব পালন করেন বা রাষ্ট্রপতির  কর্তব্য সম্পাদন করেন, তখন উপরাষ্ট্রপতি রাষ্ট্রপতির বেতন এবং সুযোগ-সুবিধা পাওয়ার অধিকারী হন। উপরাষ্ট্রপতির জন্য পেনশন হলো তাঁর বেতনের ৫০%।  প্রকৃতপক্ষে, তিনিই একমাত্র কর্মকর্তা যিনি তার মনোনীত পদের (অর্থাৎ উপরাষ্ট্রপতি) কোনও বেতন এবং ভাতা পান না।

## তথ্যসূত্র

## আরও দেখুন
* ভারতের উপরাষ্ট্ৰপতিদের তালিকা

বিষয়শ্রেণী:ভারতের উপরাষ্ট্রপতি
বিষয়শ্রেণী:ভারত সরকার
বিষয়শ্রেণী:ভারতের সংবিধান
কৃশানু দে

**কৃশানু দে** (১৯৬২ - ২০ মার্চ ২০০৩) একজন প্রাক্তন ভারতীয় আন্তর্জাতিক ফুটবল খেলোয়াড়। খেলোয়াড় জীবনে তিনি আক্রমণাত্বক মিডফিল্ডার ছিলেন এবং তার ক্রীড়ানৈপুণ্যের জন্য *ভারতীয় মারাদোনা* নামে সুপরিচিত ছিলেন।

## তথ্যসূত্র

বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:১৯৮৬ এশিয়ান গেমসের ফুটবলার
বিষয়শ্রেণী:১৯৬২-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:কলকাতার ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
ডোগরি ভাষা

**ডোগরি ভাষা** (স্থানীয় বানানে डोगरी বা ڈوگرى) একটি ইন্দো-আর্য ভাষা। প্রায় ২০ লক্ষ লোক ভারত ও পাকিস্তান এর, বিশেষত জম্মু ও কাশ্মীরের জম্মু অঞ্চলে এবং উত্তর পাঞ্জাব, হিমাচল প্রদেশ ও কাশ্মীরের অন্যান্য এলাকায় এই ভাষাতে কথা বলে। ডোগরিভাষী লোকদের ডোগরা ডাকা হয়, আর ডোগরিভাষী অঞ্চলকে বলা হয় ডুগ্‌গার। 

ডোগরি ইন্দো-আর্য ভাষাসমূহের পশ্চিম পাহাড়ী দলের একটি ভাষা।  পাকিস্তানে ও পাকিস্তান-নিয়ন্ত্রিত কাশ্মীরে এটিকে পাহাড়ী ভাষা (पहाड़ी বা پھاڑی) নামেও ডাকা হয়। ডোগরি একটি সুরপ্রধান ভাষা, যা ইন্দো-ইউরোপীয় ভাষাসমূহের মধ্যে একটি ব্যতিক্রম।। পাঞ্জাবি ও পশ্চিম পাহাড়ি ভাষাগুলিও সুরপ্রধান।

## লিপি
ডোগরি আদিতে টাকরী লিপিতে লেখা হত। টাকরী লিপির সাথে কাশ্মীরি ভাষা লিখতে ব্যবহৃত শারদা লিপি ও পাঞ্জাবি ভাষা লিখতে ব্যবহৃত গুরুমুখী লিপির মিল ছিল।  বর্তমানে এটি দেবনাগরী লিপিতে কিংবা উর্দু লিপিতে (পাকিস্তানে ও পাকিস্তান নিয়ন্ত্রিত কাশ্মীরে) লেখা হয়।

## আরও পড়ুন
* ডোগরি ভাষাভাষী অনুয়ায়ী ভারতের রাজ্যসমূহ

## তথ্যসূত্র

বিষয়শ্রেণী:উত্তর ইন্দো-আর্য ভাষাসমূহ
বিষয়শ্রেণী:ভারতের ভাষা
বিষয়শ্রেণী:পাকিস্তানের ভাষা
বিষয়শ্রেণী:ভারতের সরকারি ভাষাসমূহ
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
বিষয়শ্রেণী:দেবনাগরী লিপিতে লেখা ভাষা
বিষয়শ্রেণী:জম্মু বিভাগ
আত্রাতো নদী

থাম্ব|ডান|300px|আত্রাতো নদী
**আত্রাতো নদী** (স্পেনীয় ভাষায়: Río Atrato *রিও আত্রাতো*) উত্তর-পশ্চিম কলম্বিয়ার একটি নদী। এটি পশ্চিম কর্ডিলেরা পর্বতমালার পূর্ব ঢালে উৎপত্তি লাভ করেছে। এর একটি উপনদী ত্রুয়ান্দো প্রশান্ত মহাসাগরের কাছে উৎপত্তি লাভ করেছে। উৎস থেকে আত্রাতো নদী উত্তরে ৫৬০ কিলোমিটার প্রবাহিত হয়ে দারিয়েন উপসাগরে পতিত হয়েছে।  আত্রাতো নদী উল্লেখযোগ্য আয়তনের পানি বহন করে এবং মোহনার কাছে এর বহন করা পলিমাটি প্রশস্ত ব-দ্বীপ গড়ে তুলেছে। বড় জাহাজগুলি এর প্রায় ৪০০ কিলোমিটার দৈর্ঘ্য পর্যন্ত চলাচল করতে পারে।

## তথ্যসূত্র

বিষয়শ্রেণী:কলম্বিয়ার নদী
কাউকা নদী

ডান|থাম্ব|300px|কলম্বিয়ার মানচিত্রে কাউকা নদীর গতিপথ গাঢ় নীল রঙে এবং মাগদালেনা নদীর গতিপথ হালকা নীলে চিহ্নিত করা হয়েছে
থাম্ব|ডান|আন্তিওকিয়া দেপার্তমেন্‌তে কাউকা নদী
**কাউকা নদী** (স্পেনীয় ভাষায়: Río Cauca) উত্তর ও উত্তর-পশ্চিম কলম্বিয়ার একটি নদী এবং মাগদালেনা নদীর প্রধান উপনদী। এটি আন্দেস পর্বতমালায় পোপায়ানের কাছে উৎপত্তিলাভ করে পশ্চিম ও পূর্ব কর্দিলেরা পর্বতমালার মধ্য দিয়ে উত্তর দিকে প্রায় ১৩৫০ কিলোমিটার প্রবাহিত হয়ে মোম্পসের উত্তরে মাগদালানা নদীর সাথে মিলিত হয়েছে। এর গতিপথে অনেক জলপ্রপাত আছে। দুই পর্বতমালার মধ্যবর্তী প্রশস্ত, উর্বর ভালে দেল কাউকা উপত্যকায় (যার উচ্চতা সমুদ্রতল থেকে প্রায় ১০০০ মিটার) আখ, কাকাও, কলা, ভুট্টা, ও ধান উৎপন্ন করা হয় এবং গবাদি পশু পালন করা হয়। নদীতীরের আগ্নেয় উচ্চভূমিগুলিতে কলম্বিয়ার দুই-তৃতীয়াংশ কফি উৎপাদিত হয়। নদীটি আন্তিওকিয়া দেপার্তমেন্‌তের কাসেরেস শহরের কাছ থেকে ক্ষুদ্র জলযানের চলাচল উপযোগী।

বর্তমানে বিভিন্ন শহর ও কলকারখানা থেকে নদীটিতে প্রতিদিন পাঁচশত টন বর্জ্য এসে পড়ছে এবং নদীটি ভয়াবহ দূষণের শিকার। 

## তথ্যসূত্র


বিষয়শ্রেণী:কলম্বিয়ার নদী
মাগদালেনা নদী

**মাগদালেনা নদী** (স্পেনীয় ভাষায়: Río Magdalena) দক্ষিণ-পশ্চিম কলম্বিয়ার আন্দেস পর্বতমালায় উৎপত্তিলাভ করে উত্তর দিকে প্রায় ১৫৪০ কিমি প্রবাহিত হয়ে ক্যারিবীয় সাগরে পতিত হয়েছে। ক্যারিবীয় সাগরের মোহনা থেকে অভ্যন্তরীণ নৌবন্দর হোন্দা পর্যন্ত এটির প্রায় ৯৯০ কিমি দীর্ঘ অংশ নাব্য। ফলে নদীটি কলম্বিয়ার অভ্যন্তরে প্রবেশের প্রধান পথ। হোন্দার জলপ্রপাতপূর্ণ অংশ পেরিয়ে এটি আরও প্রায় ২৪০ কিলোমিটার ধরে হুইলা ডিপার্টমেন্টের নেইভা শহর পর্যন্ত নাব্য। মূলত অগভীর পানির স্টীমবোটের মাধ্যমে নৌপরিবহন সম্পন্ন হয়। উত্তরের জলা নিম্নভূমি এলাকায় এই নদীর সাথে সান হোগে, সেজার ও কাউকা নদী এসে মিশেছে; এদের মধ্যে কাউকা প্রধান উপনদী। মাগদালেনা নদীর মোহনায় ক্যারিবীয় সাগরের উপকূলে অবস্থিত বারানকিয়া কলম্বিয়ার প্রধান সমুদ্র বন্দর। এই নদীতেই কলম্বিয়ার সবচেয়ে বেশি মিঠা পানির মাছ শিকার হয়।

## তথ্যসূত্র

বিষয়শ্রেণী:কলম্বিয়ার নদী
পুতুমাইয়ো নদী

250px|thumb|পুয়ের্তো আসিস শহরের কাছে পুতুমাইয়ো নদী
thumb|250px|আমাজন অববাহিকাতে পুতুমাইয়ো নদীকে গাঢ় বেগুনি রঙে দেখানো হয়েছে
**পুতুমাইয়ো নদী** বা **ইসা নদী** (স্পেনীয় ভাষায়: Río Putumayo, বা Río Içá) দক্ষিণ আমেরিকার একটি নদী। এটি দক্ষিণ-পশ্চিম কলম্বিয়ার আন্দেস পর্বতমালাতে পাস্তো শহরের পূর্বে উৎপত্তি লাভ করে দক্ষিণ-পূর্ব বরাবর প্রায় ১,৬০০ কিলোমিটার প্রবাহিত হয়েছে। নদীটি কলম্বিয়া ও ইকুয়েডরের সীমান্তের অংশবিশেষ এবং কলম্বিয়া ও পেরুর মধ্যকার সীমান্তের অধিকাংশ গঠন করেছে। গতিপথের নিম্নভাগে পুতামাইয়ো নদী ব্রাজিলে প্রবেশ করে ইসা নাম ধারণ করেছে এবং সাঁতু আঁতোনিউ দু ইসা শহরের কাছে আমাজন নদীতে পতিত হয়েছে। বর্ষাকালে নদীটির দৈর্ঘ্যের বেশির ভাগ অংশ নাব্য থাকে।

বিষয়শ্রেণী:কলম্বিয়ার নদী
বিষয়শ্রেণী:পেরুর নদী
বিষয়শ্রেণী:ইকুয়েডরের নদী
বিষয়শ্রেণী:ব্রাজিলের নদী
বিষয়শ্রেণী:আমাজন নদীর উপনদী
বিষয়শ্রেণী:আন্তঃসীমান্ত নদী
বিষয়শ্রেণী:দক্ষিণ আমেরিকার আন্তর্জাতিক নদী
মনোরঞ্জন ভট্টাচার্য্য

**মনোরঞ্জন ভট্টাচার্য্য** একজন প্রাক্তন ভারতীয় আন্তর্জাতিক ফুটবল খেলোয়াড় এবং বর্তমানে নতুন দিল্লীর হিন্দুস্তান ফুটবল ক্লাবের কোচ। খেলোয়াড় জীবনে তিনি কলিকাতার দুই *বড় দল* ইস্টবেঙ্গল ও মোহনবাগানের প্রতিনিধিত্ব করেছেন। অবসর নেওয়ার পর প্রশিক্ষক হিসেবে কাজ করেছেন ইস্টবেঙ্গল ক্লাবে।

## তথ্যসূত্র

বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:ভারতীয় ফুটবল ম্যানেজার
বিষয়শ্রেণী:জীবিত ব্যক্তি
বিষয়শ্রেণী:কলকাতার ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:বাংলাদেশে প্রবাসী ফুটবলার
বিষয়শ্রেণী:১৯৮২ এশিয়ান গেমসের ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
নেভাদো দেল তোলিমা

**নেভাদো দেল তোলিমা** (স্পেনীয় ভাষায়: Nevado del Tolima) পশ্চিম-মধ্য কলম্বিয়ায় আন্দেস পর্বতমালার মধ্য কর্দিলেরা পর্বতশ্রেণীতে অবস্থিত একটি সুপ্ত আগ্নেয়গিরি। এটি কলম্বিয়ার তৃতীয় সর্বোচ্চ পর্বত; সমুদ্রতল থেকে এর উচ্চতা ৫,৬১৬ মিটার।

## তথ্যসূত্র

বিষয়শ্রেণী:কলম্বিয়ার পর্বত
বিষয়শ্রেণী:কলম্বিয়ার আগ্নেয়গিরি
বিষয়শ্রেণী:সক্রিয় আগ্নেয়গিরি
এল মিস্তি

**এল মিস্তি** (স্পেনীয় ভাষায়: El Misti) দক্ষিণ পেরুর একটি আগ্নেয়গিরি। এর পাদদেশে আরেকিপা শহর অবস্থিত। পর্বতটি আন্দেস পর্বতমালার পশ্চিম কর্দিলেরা পর্বতশ্রেণীর অন্তর্ভুক্ত। এর প্রতিসম বরফাবৃত শৃঙ্গটি সমুদ্র সমতল থেকে ৫,৮২২ মিটার উচ্চতায় অবস্থিত। প্রাচীন ইনকাদের কাছে পর্বতটির ধর্মীয় গুরুত্ব ছিল। 

## তথ্যসূত্র


বিষয়শ্রেণী:পেরুর পর্বত
বিষয়শ্রেণী:পেরুর আগ্নেয়গিরি
বিষয়শ্রেণী:অধোগমন আগ্নেয়গিরি
লিয়ানোস

thumb|right|300px|কলম্বিয়াতে লস লিয়ানোস
right|300px|thumb|ভেনেজুয়েলাতে লস লিয়ানোস
**লিয়ানোস** (স্পেনীয় ভাষায়: Los Llanos) উত্তর-পূর্ব কলম্বিয়া ও পশ্চিম ভেনেজুয়েলার মধ্যবর্তী প্রেইরি তৃণভূমির স্পেনীয় নাম। লিয়ানোসের আয়তন প্রায় ৫৭০,০০০ বর্গকিলোমিটার। এর উত্তরে ও পশ্চিমে আন্দেস পর্বতমালা, দক্ষিণে আমাজন ও গুয়াবিয়ারে নদীর উপত্যকা, এবং পূর্বে গায়ানীয় উচ্চভূমি ও নিম্ন ওরিনোকো অববাহিকা। এটি মূলত বিশাল বিস্তৃত অত্যন্ত উষ্ণ বৃক্ষহীন সমভূমি। আর্জেন্টিনাতে একই ধরনের, কিন্তু ঘাস আচ্ছাদিত তৃণভূমি দেখতে পাওয়া যায়, যাকে পাম্পাস বলে।

লিয়ানোসের ওরিনোকো নদীর পশ্চিমের অংশটিকে লিয়ানোস বাহোস (Llanos Bajos অর্থাৎ নিম্ন সমভূমি) এবং আন্দেসের কাছে অবস্থিত পূর্বের অংশটিকে লিয়ানোস আলতোস (Llanos Altos অর্থাৎ উচ্চ সমভূমি) বলে। লিয়ানোসের উচ্চতা সমুদ্র সমতল থেকে ৩০০ মিটারের উপরে উঠে না বললেই চলে। লিয়ানোসের মধ্য দিয়ে ওরিনোকো নদী এবং এর পশ্চিম উপনদীগুলি যেমন – গুয়াবিয়ারে, মেতা, আপুরে নদীগুলি চলে গেছে।

বিষয়শ্রেণী:কলম্বিয়ার তৃণভূমি
বিষয়শ্রেণী:ভেনেজুয়েলার তৃণভূমি
খাসি ভাষা

**খাসি ভাষা** একটি অস্ট্রো-এশীয় ভাষা যা মূলত ভারতের মেঘালয় রাজ্যে  প্রচলিত। এটির সাথে অস্ট্রো-এশীয় ভাষাপরিবারের মুণ্ডা দলের ভাষাগুলির সাদৃশ্য আছে; মুণ্ডা ভাষাগুলি পূর্ব-মধ্য ভারতে প্রচলিত।

খাসি ভাষার প্রায় ৯ লক্ষ বক্তার প্রায় সবাই মেঘালয় রাজ্যে বাস করে। তবে মেঘালয়ের সীমান্তবর্তী আসামের পাহাড়ি জেলাগুলিতে এবং বাংলাদেশ-ভারত সীমান্ত এর কাছে, বাংলাদেশের অভ্যন্তরে, উল্লেখযোগ্য সংখ্যক লোক খাসি ভাষাতে কথা বলে।

খাসি ভাষার মৌখিক সাহিত্য লোককথা ও লোকগাথায় সমৃদ্ধ। খাসিদের বসবাসের এলাকার পাহাড়, পর্বত, নদী, জলপ্রপাত, পাখি, ফুল ও প্রাণীর পেছনে সাধারণত খাসি ভাষায় একটি করে গল্প আছে।

## লিপি

অতীতে খাসি ভাষার কোন নিজস্ব লিপি ছিল না। উইলিয়াম কেরি ১৮১৩ থেকে ১৮৩৮ পর্যন্ত ভাষাটিকে পূর্ব নাগরী লিপিতে লেখার চেষ্টা করেন। এই লিপিতে পরবর্তীতে বহু খাসি গ্রন্থ রচিত হয়। এর মধ্যে উল্লেখযোগ্য হল *Ka Niyiom Jong Ka Khasi* বা *খাসিদের নিয়মকানুন* গ্রন্থটি; এটি সেং খাসি ধর্মের একটি গুরুত্বপূর্ণ পাণ্ডুলিপি। ওয়েলস থেকে আগত ধর্মপ্রচারক থমাস জোন্স ১৮৪১ সালে রোমান হরফে ভাষাটি লেখেন। একারণে খাসি ভাষার জন্য প্রচলিত রোমান লিপিতে ওয়েল‌শ ভাষার বানানপদ্ধতির প্রভাব দেখতে পাওয়া যায়। বর্তমানে রোমান লিপিতেই খাসি ভাষা লেখা হয়।

### বর্ণমালা

## তথ্যসূত্র

----

বিষয়শ্রেণী:মন-খমের ভাষা
বিষয়শ্রেণী:বাংলাদেশের ভাষা
বিষয়শ্রেণী:ভারতের ভাষা
বিষয়শ্রেণী:উত্তর-পূর্ব ভারতের ভাষা
মিজো ভাষা

**মিজো ভাষা** ভারতের মিজোরাম অঙ্গরাজ্যে প্রচলিত একটি ভাষা। এটি চীনা-তিব্বতি ভাষাপরিবারের তিব্বতি-বর্মী উপপরিবারের কুকি-চিন দলের একটি ভাষা। মিজোভাষীরা মূলত মিজোরামে বাস করলেও এর বাইরে ভারতের মণিপুর ও ত্রিপুরা অঙ্গরাজ্যে, বাংলাদেশের পার্বত্য চট্টগ্রামে এবং উত্তর-পশ্চিম মায়ানমারের চিন পর্বত অঞ্চলে মিজো ভাষাভাষীরা বাস করে।

মিজো ভাষার বিভিন্ন উপভাষাতে ৭ লক্ষেরও বেশি লোক কথা বলে। ভাষাটি লুশাই ভাষা নামেও পরিচিত। পাশ্চাত্য থেকে আগত ধর্মপ্রচারক খ্রিস্টান পাদ্রিরা ভাষাটির জন্য রোমান লিপিভিত্তিক একটি লিখন পদ্ধতি উদ্ভাবন করেন, যা বর্তমানে ভাষাটি লিখতে ব্যবহার করা হয়। বর্ণগুলি হল: a, â, á, à, aw, b, ch, d, e, ê, é, è, f, g, ng, h, i, ì, í, j, k, l, m, n, o, p, r, s, t, u, û, v, এবং z। মিজো একটি সুরপ্রধান ভাষা; অর্থাৎ একই শব্দের বলার সুরের উপর ভিত্তি করে অর্থ পরিবর্তিত হতে পারে।

মিজোরাম বিশ্ববিদ্যালয়ে মিজো ভাষা ও সাহিত্যের উপর একটি বিভাগ রয়েছে।

বিষয়শ্রেণী:তিব্বতি-বর্মী ভাষা
বিষয়শ্রেণী:ভারতের ভাষা
বিষয়শ্রেণী:উত্তর-পূর্ব ভারতের ভাষা
বিষয়শ্রেণী:মিজোরামের ভাষা
বিষয়শ্রেণী:বাংলাদেশের ভাষা
কোঙ্কণী ভাষা

**কোঙ্কণী ভাষা** (দেবনাগরী লিপিতে: कोंकणी; রোমান লিপিতে: Konknni; কন্নড় লিপিতে: ಕೊಂಕಣಿ; মালয়ালম লিপিতে: കൊങ്കണി; IAST: ) একটি ইন্দো-আর্য ভাষা যা ভারতের কোঙ্কণ উপকূলে প্রচলিত। কোঙ্কণী ও গোয়া কোঙ্কণীতে প্রায় ৭৬ লক্ষ লোক কথা বলে।

কোঙ্কণী ভারতের অঙ্গরাজ্য গোয়ার সরকারি ভাষা এবং সমগ্র ভারতের একটি সরকারি ভাষা। কোঙ্কণী ভাষার কোন নির্দিষ্ট লিপি নেই। তবে দেবনাগরী লিপিকে সরকারি কাজকর্মে ব্যবহার করা হয়।

## আরও পড়ুন
* কোঙ্কণী ভাষাভাষী অনুয়ায়ী ভারতের রাজ্যসমূহ

## তথ্যসূত্র

বিষয়শ্রেণী:ভারতের ভাষা
বিষয়শ্রেণী:ইন্দো-আর্য ভাষাসমূহ
বিষয়শ্রেণী:ভারতের সরকারি ভাষাসমূহ
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:দেবনাগরী লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
ইউনাইটেড স্পোর্টস ক্লাব

**ইউনাইটেড স্পোর্টস ক্লাব** ভারতের কলকাতার একটি ফুটবল দল। এই দলটি বর্তমানে ভারতীয় ফুটবলের সর্বোচ্চ স্তর আই-লিগ প্রথম ডিভিশনে খেলছে। প্রয়াগ গ্রুপ এই দলটির প্রধান পৃষ্ঠপোষক।

## প্রতীক
ক্লাবের প্রতীক নীল এবং সাদা বৃত্তের আকারে তৈরি, যার নীল স্ট্রিপে ইউনাইটেড স্পোর্টস ক্লাব শব্দগুলি রয়েছে। এটি ক্লাবের মূল নাম হিসাবে ইউনাইটেড স্পোর্টস ক্লাবকে দেখানোর জন্য। ক্রেস্টের ভিতরে, একটি ফুটবলের উপরে একটি ময়ূর রয়েছে।

ক্রেস্টটি নীল এবং সাদা হলেও, ইউনাইটেড SC-এর অফিসিয়াল রঙ বেগুনি এবং হলুদ। চিরাগ কম্পিউটারস-এর স্পনসর এবং মালিকানাধীন থাকা সত্ত্বেও, ইউনাইটেড স্পোর্টস ক্লাবের অফিসিয়াল রঙ বেগুনি এবং সাদা ছিল। ইউনাইটেডের হোম কিটে বেগুনি এবং হলুদ জার্সি সহ বেগুনি শর্টস এবং সাদা মোজা রয়েছে, যখন অ্যাওয়ে কিটটি লাল মোজা সহ সাদা।
## খেলোয়াড়দের তালিকা (২০১০-১১)

## সম্মাননা
### লিগ
* **[[আই-লিগ ২]]**
**তৃতীয় স্থান (১): ২০০৮ (*চিরাগ ইউনাইটেড* হিসেবে)
***[[কলকাতা ফুটবল লিগ]]**
**রানার্স-আপ (২): ২০০৯, ২০২৫
**তৃতীয় স্থান (১): ২০০৭
***[[কলকাতা ফুটবল লিগ|কলকাতা প্রিমিয়ার ডিভিশন বি]]**
**চ্যাম্পিয়ন (১): ২০১৯

### কাপ
* **[[ডুরান্ড কাপ]]**
**চ্যাম্পিয়ন (১): ২০১০ (*চিরাগ ইউনাইটেড* হিসেবে)
**রানার্স-আপ (১): ২০১১ (*প্রয়াগ ইউনাইটেড* হিসেবে)
* **[[আইএফএ শিল্ড]]**
**চ্যাম্পিয়ন (২): ২০১৩, ২০১৫ (অনূর্ধ্ব-১৯)
**রানার্স-আপ (২): ২০০৫ (*এভারেডি অ্যাসোসিয়েশন* হিসেবে), ২০১২
**তৃতীয় স্থান (১): ২০১৪
* **[[অল এয়ারলাইন্স গোল্ড কাপ]]**
**চ্যাম্পিয়ন (১): ২০০৩ (এভারেডি অ্যাসোসিয়েশন হিসেবে)
***[[সিকিম গোল্ড কাপ|সিকিম গভার্নর্স গোল্ড কাপ]]**
**চ্যাম্পিয়ন (১): ২০০৪ (*এভারেডি অ্যাসোসিয়েশন * হিসেবে)
* **[[কলিঙ্গ কাপ]]**
**চ্যাম্পিয়ন (১): ২০০৫
* **[[ট্রেডস কাপ]]**
**চ্যাম্পিয়ন (১): ২০০৭
**রানার্স-আপ (১): ২০০৬
***ইকে নায়ানার মেমোরিয়াল গোল্ড কাপ**
**চ্যাম্পিয়ন (২): ২০০৫, ২০১১
* **আমতা সংহতি গোল্ড কাপ**
**চ্যাম্পিয়ন (১): ২০১৫
***কালনা স্বাধীনতা কাপ** 
**চ্যাম্পিয়ন (১): ২০১৬
***নৈহাটি গোল্ড কাপ**
**রানার্স-আপ (১): ২০২২
***মধ্যমগ্রাম এমএলএ কাপ**
**রানার্স-আপ (১): ২০২২–২৩

## তথ্যসূত্র

## বহিঃসংযোগ
*United SC at Soccerway
*United SC at Global Sports Archive

বিষয়শ্রেণী:ভারতের ফুটবল ক্লাব
বিষয়শ্রেণী:আই-লিগের ক্লাব
বিষয়শ্রেণী:১৯২৭-এ প্রতিষ্ঠিত ফুটবল ক্লাব
বিষয়শ্রেণী:কলকাতার ফুটবল ক্লাব
বিষয়শ্রেণী:১৯২৭-এ ভারতে প্রতিষ্ঠিত
মুম্বই ফুটবল ক্লাব

**মুম্বই এফ সি** একটি ভারতীয় ফুটবল দল। মুম্বইর এই দলটি বর্তমানে ভারতীয় ফুটবলের সর্বোচ্চ স্তর আই-লিগ প্রথম ডিভিশনে খেলছে।

বিষয়শ্রেণী:ভারতের বিলুপ্ত ফুটবল ক্লাব
বিষয়শ্রেণী:ভারতের ফুটবল ক্লাব
বিষয়শ্রেণী:আই-লিগের ক্লাব
বিষয়শ্রেণী:মুম্বই ফুটবল ক্লাব
বিষয়শ্রেণী:২০০৭-এ প্রতিষ্ঠিত ফুটবল ক্লাব
ভাস্কো স্পোর্টস ক্লাব

**এনআরবি ভাস্কো স্পোর্টস ক্লাব** ভারতের গোয়ার একটি ফুটবল দল। দলটি বর্তমানে ভারতীয় ফুটবলের দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলছিলেন।

## ইতিহাস
১৯৫১ সালে, গোয়ার ভাস্কো ডা গামা বন্দর শহরের অধিবাসীরা *ক্লুব দে দেস্পরতস ভাস্কো ডা গামা* (Clube de Desportos Vasco da Gama) নামে একটি ক্লাব গঠন করে।

বিখ্যাত ব্রাজিলীয় ক্লাব *ক্লাব ডি রেগাতাস ভাস্কো ডা গামা* নামে এর নামকরণ করা হয়, এবং অনুরূপ রং এটি গৃহন করে। বর্তমানের তিলক ময়দান স্টেডিয়ামে খেলোয়াড়গণ অনুশীলন করত। পরবর্তীতে এর কাছাকাছি একটি ক্লাব ঘর নির্মিত হয়েছিল, যা আজও দাঁড়িয়ে আছে।

## স্পন্সরশীপ
ভাস্কো স্পোর্টস ক্লাবের নতুন প্রধান পৃষ্ঠপোষক স্থানীয় এনআরবি গ্রুপ এবং দল এখন এনআরবি ভাস্কো হিসাবে পরিচিত হবে। প্রাথমিক চুক্তি এক বছরের হবে বলে এনআরবির ব্যবস্থাপনা পরিচালক নারায়ণ বান্দেকার ঘোষণা করে। আশা করা হচ্ছে এটি ক্লাবটিকে দ্বিতীয় বিভাগ থেকে আই-লীগের জন্য যোগ্যতা অর্জন করতে সাহায্য করবে।

## স্টেডিয়াম
ভাস্কো এসসি তাদের আই-লীগের খেলায় বর্তমানে গোয়ায় মারগাওতে অবস্থিত ফাতোরদা স্টেডিয়াম ব্যবহার করে।

## খেলোয়াড়

### বর্তমানে প্রথম দল

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:ভারতের ফুটবল ক্লাব
বিষয়শ্রেণী:আই-লিগের ক্লাব
বিষয়শ্রেণী:১৯৫১-এ প্রতিষ্ঠিত ফুটবল ক্লাব
বিষয়শ্রেণী:গোয়ার ফুটবল ক্লাব
ইন্ডিয়ান ব্যাঙ্ক ফুটবল ক্লাব

**ইন্ডিয়ান ব্যাঙ্ক ফুটবল ক্লাব** একটি ভারতীয় ফুটবল দল। চেন্নাই-র এই দলটি ক্লাবটি পূর্বে জাতীয় ফুটবল লীগ, এবং দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলেছিলেন।

## তথ্যসূত্র

বিষয়শ্রেণী:ভারতের বিলুপ্ত ফুটবল ক্লাব
বিষয়শ্রেণী:ভারতের ফুটবল ক্লাব
বিষয়শ্রেণী:আই-লিগের ক্লাব
বিষয়শ্রেণী:চেন্নাইয়ের ফুটবল ক্লাব
বিষয়শ্রেণী:১৯৯৬-এ প্রতিষ্ঠিত ফুটবল ক্লাব
আমেটি ইউনাইটেড ফুটবল ক্লাব

**আমেটি ইউনাইটেড ফুটবল ক্লাব** একটি ভারতীয় ফুটবল দল। হরিয়ানার এই দলটি বর্তমানে ভারতীয় ফুটবলের দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলছে। আমেটি এডুকেশন গ্রুপ এই দলটির প্রধান পৃষ্ঠপোষক। ২০০৫ সালে গঠিত, ক্লাবটি সর্বদা পেশাদার ছিল এবং ২০১২ সাল থেকে প্রতি বছর আই লিগ ২য় বিভাগ প্রতিযোগিতায় অংশ নিয়েছে। 

## তথ্যসূত্র

বিষয়শ্রেণী:ভারতের ফুটবল ক্লাব
বিষয়শ্রেণী:২০০৫-এ হরিয়ানায় প্রতিষ্ঠিত
বিষয়শ্রেণী:২০০৫-এ প্রতিষ্ঠিত ফুটবল ক্লাব
দুলিয়াজান

thumb|অয়েল ইন্ডিয়া লিমিটেড|অয়েল ইন্ডিয়া লিমিটেডের সদর দপ্তর
**দুলিয়াজান** উত্তর-পূর্ব ভারতের একটি শহর। আসাম এর ডিব্রুগড় জেলার অন্তর্গত এই শহরের জনসংখ্যা ২০০১ সালের গণনা অনুযায়ী ছিল ২৭,০২৭।  দুলিয়াজানে অয়েল ইন্ডিয়া লিমিটেডের সদর দপ্তর অবস্থিত।

## তথ্যসূত্র
পুণে ফুটবল ক্লাব

**পুনে এফসি** একটি ভারতীয় ফুটবল দল। অশোক পিরামল গ্রুপের পৃষ্ঠপোষকতায় গঠিত পুনের এই দলটি ভারতীয় ফুটবলের তৎকালীন দ্বিতীয় সর্বোচ্চ স্তর আই-লিগ দ্বিতীয় ডিভিশনে এবং তৎকালীন সর্বোচ্চ স্তর আই-লিগে খেলেছিল।

## মহা ডার্বি
পুনে এফসির একসময় মহারাষ্ট্র-ভিত্তিক ক্লাব মুম্বই এফসির সাথে প্রতিদ্বন্দ্বিতা ছিল, যা "মহা ডার্বি" নামে পরিচিত ছিল। উভয় দলই আই-লিগ এবং এমডিএফএ এলিট লিগের মতো বার্ষিক প্রতিযোগিতায় একে অপরের মুখোমুখি হত।

## সম্মাননা
### ঘরোয়া
***[[আই-লিগ]]**
**রানার্স-আপ (১): ২০১২–১৩
**তৃতীয় স্থান (১): ২০০৯–১০
* **[[ডুরান্ড কাপ]]**
**রানার্স-আপ (১): ২০১৪
***কেদারী রেদেকার ইউনাইটেড কাপ**
**চ্যাম্পিয়ন (১): ২০০৮

### আমন্ত্রণমূলক
* **[[জিগমে দর্জি ওয়াংচুক মেমোরিয়াল গোল্ড কাপ|ভুটান কিংস কাপ]]**
**রানার্স-আপ (১): ২০১৪

### জুনিয়র দল
;অনূর্ধ্ব ১৭
***ফুটবল চ্যালেঞ্জ কাপ চণ্ডীগড়**
**চ্যাম্পিয়ন (১): ২০১৫
; অনূর্ধ্ব ২০
***[[আই-লিগ অনূর্ধ্ব-২০]]**
**চ্যাম্পিয়ন (২): ২০১২, ২০১৩

## এএফসি প্রতিযোগিতা

***[[এএফসি চ্যাম্পিয়ন্স লিগ]]: ১ বার অংশগ্রহণ**
::২০১৪: বাছাই প্লে-অফ রাউন্ড ১
***[[এএফসি কাপ]]: ১ বার অংশগ্রহণ**
::২০১৪: গ্রুপ পর্ব

## আরও পড়ুন
**গ্রন্থপঞ্জী**
*
*
*
*
*

**তথ্যসূত্র**
*
*
*
*
*
*
*
*
*
*
*
*
*
*
*
*
*
*
*
*
*
## তথ্যসূত্র

## বহিঃসংযোগ
*পুনে এফসির অফিসিয়াল ওয়েবসাইট
*সকারওয়েতে পুনে এফসি
*
*
*পুনে এফসি বিশ্ব-ফুটবল.নেট-এ
* পুনে এফসি গ্লোবাল স্পোর্টস আর্কাইভে

বিষয়শ্রেণী:ভারতের বিলুপ্ত ফুটবল ক্লাব
বিষয়শ্রেণী:ভারতের ফুটবল ক্লাব
বিষয়শ্রেণী:আই-লিগের ক্লাব
বিষয়শ্রেণী:২০১৫-এ ভারতে বিলুপ্ত
বিষয়শ্রেণী:২০০৭-এ প্রতিষ্ঠিত ফুটবল ক্লাব
জন নেপিয়ার

**জন নেপিয়ার** () (১৫৫০-১৬১৭), সম্পূর্ণ নাম **জন নেপিয়ার অফ মার্চিস্টন**, ছিলেন একজন স্কটিশ ভূস্বামী ও গণিতবিদ, রসায়নবিদ ও জ্যোতির্বিদ। গাণিতিক দর্শনের জন্য বিখ্যাত।

## জন্ম
তিনি এডিনবরার মার্চিস্টন প্রাসাদে জন্মগ্রহণ করেন এবং সেন্ট অ্যান্ড্রুজ বিশ্ববিদ্যালয়ে পড়াশোনা করেন। বিশ্ববিদ্যালয়ে থাকা অবস্থাতেই তিনি স্কটল্যান্ডে রিফর্মেশন আন্দোলনের একজন অনুসারীতে পরিণত হন এবং পরবর্তী বছরগুলিতে প্রোটেস্ট্যান্ট রাজনৈতিক কর্মকাণ্ডে সক্রিয় অংশ নেন।

## কর্মজীবন
তিনি *A Plaine Discovery of the Whole Revelation of Saint John* (১৫৯৩) বাইবেল সম্পর্কে স্কটিশ দর্শনের প্রথম দিককার একটি গুরুত্বপূর্ণ গ্রন্থ।

নেপিয়ার সবচেয়ে বেশি খ্যাত লগারিদম ব্যবস্থা উদ্ভাবনের জন্য।  তিনি ১৬১৪ সালে লাতিনে রচিত *Canonis Descriptio* গ্রন্থে এই ব্যবস্থাটি ব্যাখ্যা করেন। বর্তমানকালে সাধারণ ও স্বাভাবিক লগারিদম ব্যবস্থাগুলি অবশ্য নেপিয়ারের লগারিদমের ভিত্তি ব্যবহার করে না। তবে এখনও স্বাভাবিক লগারিদমকে মাঝে মাঝে নেপিয়ারীয় লগারিদম ডাকা হয়। এছাড়া নেপিয়ারই ছিলেন সম্ভবত প্রথম গণিতবিদ যিনি সুশৃঙ্খলভাবে দশমিক বিন্দূর ব্যবহার শুরু করেন। এক্ষেত্র তার অনুসৃত দশমিক বিন্দু বসানোর পদ্ধতিই বর্তমানে প্রচলিত।

নেপিয়ার পাটীগাণিতিক গণনা সম্পাদনের জন্য বিভিন্ন যান্ত্রিক ব্যবস্থাও উদ্ভাবন করেছিলেন। এগুলি ১৬১৭ সালে রচিত তার *Rabdologiæ* গ্রন্থে উল্লিখিত আছে।

## তথ্যসূত্র

বিষয়শ্রেণী:১৫৫০-এ জন্ম
বিষয়শ্রেণী:১৬১৭-এ মৃত্যু
বিষয়শ্রেণী:গণিতবিদ
বিষয়শ্রেণী:স্কটীয় জ্যোতির্বিজ্ঞানী
বিষয়শ্রেণী:স্কটীয় গণিতবিদ
বিষয়শ্রেণী:স্কটীয় পদার্থবিজ্ঞানী
পশ্চিম ভারত

**পশ্চিম ভারত** ভারতের পশ্চিমের গোয়া, গুজরাত ও মহারাষ্ট্র অঙ্গরাজ্য, দাদরা ও নগর হাভেলি এবং দমন ও দিউ কেন্দ্রশাসিত অঞ্চলগুলি নিয়ে গঠিত। ভারতের অন্যান্য অঞ্চলের তুলনায় পশ্চিম ভারত অপেক্ষাকৃত বেশি শিল্পায়িত এবং এখানে নগরে বাসরত জনসংখ্যার পরিমাণও বেশি।  ব্রিটিশদের ঔপনিবেশিক শাসনের আগে পশ্চিম ভারতের বেশির ভাগ অংশ মারাঠা সাম্রাজ্য ও মুঘল সাম্রাজ্যের অংশ ছিল। ভারতের স্বাধীনতা লাভের এগুলি ভারতের অংশে পরিণত হয় এবং ১৯৫৬ সালের রাজ্য পুনর্গঠন আইন অনুসারে বর্তমান রূপ পরিগ্রহ করে।  পশ্চিম ভারতের রাজ্যগুলি উত্তর-পশ্চিমে থর মরুভূমি, উত্তরে বিন্ধ্য পর্বতমালা, এবং পশ্চিমে আরব সাগর দ্বারা বেষ্টিত। পশ্চিম ভারতের একটি বড় অংশ দক্ষিণ ভারতের সাথে দাক্ষিণাত্যের মালভূমির অংশীদার।

## তথ্যসূত্র


## আরও দেখুন
* ভারত
* উত্তর ভারত
* উত্তর-পূর্ব ভারত
* দক্ষিণ ভারত
* পূর্ব ভারত

বিষয়শ্রেণী:ভারতের অঞ্চল
আঙ্গাস ভাষাসমূহ

**আঙ্গাস ভাষাগুলি** আফ্রো-এশীয় ভাষাপরিবারের অন্তর্গত এবং এগুলি মূলত নাইজেরিয়ার মধ্যভাগে প্লাতো (plateau) রাজ্যে প্রচলিত। 

## তথ্যসূত্র

## বহিঃসংযোগ
* আঙ্গাস ভাষাসমূহের উপর এথনোলগ ভুক্তি

বিষয়শ্রেণী:পশ্চিম চাদীয় ভাষা
বিষয়শ্রেণী:নাইজেরিয়ার ভাষা
বিষয়শ্রেণী:চাদীয় ভাষা
বুদ্ধাব্দ

**বুদ্ধাব্দ** অথবা **বুদ্ধনির্বাণাব্দ** হল শাক্যমুনি বুদ্ধের মহাপরিনির্বাণ দিবস থেকে গণিত অব্দ। ৫৪৩ খ্রিস্টপূর্বাব্দের বৈশাখী পূর্ণিমা তিথিতে কুশীনগরে গৌতম বুদ্ধ পরিনির্বাণ (পালি: পরিনিব্বাণ) লাভ করেন। সেই বিশেষ দিন থেকেই ১ বুদ্ধাব্দের সূচনা ধরে নিয়ে প্রচলিত হয় "বুদ্ধাব্দ" বা বুদ্ধ অব্দ। প্রত্যেক বছর চান্দ্র বৈশাখ মাসের পূর্ণিমা তিথিতে (যা "বুদ্ধপূর্ণিমা" নামে খ্যাত) আরম্ভ হয় এই অব্দ। এটি সম্পূর্ণ চন্দ্রাব্দ এবং এই অব্দের মাস এবং দিনাঙ্কের গণনাপদ্ধতি অপরাপর সকল ভারতীয় অব্দের মতোই প্রাচীন "সূর্যসিদ্ধান্ত" থেকে গৃহীত। ভারতীয় চন্দ্রাব্দ গণনাপদ্ধতি অনুসারে বুদ্ধাব্দেও মলমাস গণনার রীতি প্রচলিত আছে। এর ফলস্বরূপ বুদ্ধাব্দ চন্দ্রাব্দ হওয়াসত্ত্বেও সম্পূর্ণ ঋতুভিত্তিক।
  
দক্ষিণ পূর্ব এশিয়ার থাইল্যান্ডে একটি সৌর বর্ষপঞ্জি প্রচলিত আছে যা বুদ্ধাব্দ নামেই পরিচিত। এই অব্দটিও "সূর্যসিদ্ধান্ত" দ্বারা প্রভাবিত এবং এই অব্দে সূর্যসিদ্ধান্তের সৌরবর্ষ গণনার পদ্ধতিটি অনুসৃত হয়ে থাকে। সূর্যের একেকটি রাশিতে অবস্থানের উপর ভিত্তি করে একেকটি মাস গণনা করা হয়। ভারতে প্রচলিত বঙ্গাব্দে এবং প্রাচীন শকাব্দেও অনুরূপভাবেই গণনা করা হয় মাস এবং দিনাঙ্ক। এই অব্দে একেকটি মাসের নামকরণ হয়েছে সৌরমণ্ডলে অবস্থিত একেকটি রাশির সংস্কৃত নামানুসারে।

বিষয়শ্রেণী:বৌদ্ধ শিল্প ও সংস্কৃতি
বিষয়শ্রেণী:পঞ্জীবর্ষ
বিষয়শ্রেণী:নির্দিষ্ট পঞ্জিকা
বিষয়শ্রেণী:বর্ষপঞ্জি
বিষয়শ্রেণী:বৌদ্ধ উৎসব
বিষয়শ্রেণী:নির্দিষ্ট বর্ষপঞ্জি
কোঙ্কণ

thumb|400px|কোঙ্কণের একটি অতিসাধারণ দৃশ্য; সাদা বালুর সৈকত, নারকেল ও সুপারি গাছের সারি
**কোঙ্কণ** (মারাঠি ভাষায়: कोकण) ভারতের পশ্চিম উপকূলে মহারাষ্ট্রের রায়গড় জেলা থেকে কর্ণাটকের মাঙ্গালুরু শহর পর্যন্ত বিস্তৃত একটি বন্ধুর অঞ্চল।

মহারাষ্ট্রের উপকূলীয় জেলাগুলি নিয়ে গঠিত প্রশাসনিক উপবিভাগটিকেও কোঙ্কণ ডাকা হয়। কোঙ্কণের অধিবাসীদেরকে কোঙ্কণী ডাকা হয়, আর তাদের মুখের ভাষাকে বলা হয় কোঙ্কণী ভাষা।

পশ্চিম ঘাট পর্বতমালা কোঙ্কণের পূর্ব সীমানা এবং আরব সাগর এর পশ্চিম সীমানা গঠন করেছে। উত্তরে গঙ্গাবলী নদী এবং দক্ষিণে ময়ুরা নদী যথাক্রমে এর উত্তর ও দক্ষিণ সীমা নির্দেশ করছে। তবে কোঙ্কণের সঠিক ভৌগোলিক সংজ্ঞা প্রদান দূরূহ। বেশির ভাগ সংজ্ঞাতে মহারাষ্ট্রের রায়গড়, মুম্বাই, ঠানে, রত্নগিরি ও সিন্ধুদুর্গ জেলা, গোয়া অঙ্গরাজ্য, এবং কর্ণাটকের উত্তর কর্ণাটক, ওদিপু ও দক্ষিণ কর্ণাটক জেলাগুলিকে কোঙ্কণের অংশ বলে গণ্য করা হয়।

বিষয়শ্রেণী:ভারতের অঞ্চল
বিষয়শ্রেণী:ভারতের উপকূল
বিষয়শ্রেণী:মহারাষ্ট্রের অঞ্চল
ওলন্দাজ বিদ্রোহ

**ওলন্দাজ বিদ্রোহ** ( (১৫৬৮—১৬৪৮) ছিল স্পেনীয় সাম্রাজ্যের বিরুদ্ধে নিম্ন দেশসমূহের সফল বিদ্রোহ। এর সূত্র ধরে স্বাধীন ওলন্দাজ প্রজাতন্ত্রের জন্ম হয়। স্বাধীন প্রজাতন্ত্রের প্রথম নেতা ছিলেন ভিলেম ভান ওরানিয়ে (Willem van Oranje)। পরবর্তীতে তার বংশধর ও আত্মীয়েরা এই প্রজাতন্ত্রের নেতৃত্ব দেন। ওলন্দাজ বিদ্রোহের ফলে উদ্ভূত প্রজাতন্ত্রটি ছিল ইউরোপের সবচেয়ে প্রথম প্রজাতন্ত্রগুলির একটি, যদিও পরে এটি একটি রাজতন্ত্রে পরিণত হয়।

স্পেন শুরুর দিকে বিদ্রোহটি দমিয়ে রাখতে সক্ষম হয়েছিল। কিন্তু ১৫৭২ সালে বিদ্রোহীরা ব্রিয়েল শহর দখল করে এবং এর ফলে বিদ্রোহ আবার মাথাচাড়া দিয়ে ওঠে। উত্তরের ওলন্দাজ প্রদেশগুলি প্রথমে কার্যত, ও পরে ১৬৪৮ সালে আইনত স্বাধীন হয়। এই বিপ্লব চলাকালে ওলন্দাজ প্রজাতন্ত্র সামুদ্রিক বাণিজ্যের বদৌলতে একটি ঔপনিবেশিক বিশ্ব শক্তিতে পরিণত হয় এবং দেশটিতে অর্থনৈতিক, বৈজ্ঞানিক ও সাংস্কৃতিক সমৃদ্ধি ঘটে।

দক্ষিণের ওলন্দাজ প্রদেশগুলি (বর্তমানে বেলজিয়াম, লুক্সেমবুর্গ ও উত্তর ফ্রান্সে পড়েছে) স্পেনীয় শাসনের অধীনে থাকে। স্পেনীয়দের কঠোর শাসনের কারণে দক্ষিণের অনেক অর্থনৈতিক, বুদ্ধিবৃত্তিক ও সাংস্কৃতিক ব্যক্তিত্ব পালিয়ে উত্তরে চলে যান। ১৬৪৮ সালে বিদ্রোহের অবসানের পর দক্ষিণ নেদারল্যান্ডের বেশির ভাগ এলাকা ফ্রান্সের অধীনে চলে যায়।

## তথ্যসূত্র


বিষয়শ্রেণী:নেদারল্যান্ডসের ইতিহাস
বিষয়শ্রেণী:বিদ্রোহ
বিষয়শ্রেণী:বিশ্বব্যাপী সংঘাত
বিষয়শ্রেণী:স্বাধীনতা যুদ্ধ
বিষয়শ্রেণী:ফ্রান্স জড়িত যুদ্ধ
বিষয়শ্রেণী:পর্তুগাল জড়িত যুদ্ধ
বিষয়শ্রেণী:স্পেন জড়িত যুদ্ধ
বিষয়শ্রেণী:নেদারল্যান্ড জড়িত যুদ্ধ
ভিক্টোরীয় যুগ

}}
|}

যুক্তরাজ্যের ইতিহাসে **ভিক্টোরীয় যুগ** () ১৮৩৭ সালের জুন থেকে ১৯০১ সালের জানুয়ারি পর্যন্ত রাণী ভিক্টোরিয়ার শাসনামলকে বোঝানো হয়। এটি ছিল ব্রিটিশ লোকদের জন্য এক দীর্ঘ, সমৃদ্ধিময় যুগ। এসময় সারা বিশ্বে প্রসারিত ব্রিটিশ সাম্রাজ্য থেকে লুটকৃত সম্পদ, এবং নিজদেশে শিল্পজনিত উন্নয়নের ফলে একটি বড়, শিক্ষিত মধ্যবিত্ত শ্রেণী গড়ে ওঠে। অনেক ইতিহাসবিদ ১৮৩২ সালের রিফর্ম অ্যাক্ট পর্যন্ত যুগটিকে সম্প্রসারিত করতে চেয়েছেন, কেননা ভিক্টোরীয় যুগের বিভিন্ন ধারণা ও রাজনৈতিক চিন্তাধারা তখন থেকেই শুরু হয়েছিল। ভিক্টোরীয় যুগের শেষ অর্ধে আবার গোটা ইউরোপেই চলছিল স্বর্ণযুগ বা *বেল্‌ এপক* (Belle Époque)।

ভিক্টোরীয় যুগের প্রায় পুরোটা জুড়ে ব্রিটেনে শান্তি বিরাজ করেছিল। এর নাম দেওয়া হয়েছে পাক্স ব্রিটানিকা। তবে যুক্তরাজ্য এই যুগের প্রতি বছরই বিশ্বের কোথাও না কোথাও যুদ্ধে লিপ্ত ছিল। এসময় ব্রিটিশ সাম্রাজ্যের অর্থনৈতিক, ঔপনিবেশিক ও শিল্পগত স্থিতাবস্থা অর্জিত হয়। ১৯শ শতকের শেষের দিকে অবশ্য নব্য উপনিবেশবাদের নীতিগুলির কারণে ঔপনিবেশিক সংঘাতের পরিমাণ বাড়তে থাকে এবং শেষ পর্যন্ত তা ইঙ্গ-জান্‌জিবার যুদ্ধ এবং দ্বিতীয় বুর যুদ্ধে পর্যবসিত হয়। অভ্যন্তরীণভাবে রাজনীতি ধীরে ধীরে উদারপন্থার ও সংস্কারের দিকে মোড় নেয় এবং ভোটাধিকারের ব্যাপারে আরও উন্মুক্ত নীতির প্রয়োগ ঘটে।

১৯শ শতকের দ্বিতীয়ার্ধ জুড়ে ইংল্যান্ডের জনসংখ্যা ১ কোটি ৬৮ লক্ষ থেকে ৩ কোটিতে পৌঁছে।  অন্যদিকে আয়ারল্যান্ডের জনসংখ্যা কমে প্রায় অর্ধেক হয়ে যায় (৪৫ লক্ষ)। 

ভিক্টোরীয় যুগের শুরুর দিকে হাউজ অভ কমন্স দুইটি রাজনৈতিক দল নিয়ন্ত্রণ করছিল-- হুইগ ও টোরি। ১৮৫০-এর দশকের পর হুইগরা লিবেরাল পার্টি এবং টোরিরা কনজার্ভেটিভ পার্টি নামে পরিচিতি লাভ করে।

## তথ্যসূত্র


বিষয়শ্রেণী:ভিক্টোরীয় যুগ
বিষয়শ্রেণী:ঐতিহাসিক যুগ
বিষয়শ্রেণী:যুক্তরাজ্যের ইতিহাস
বিষয়শ্রেণী:সময়কাল অনুযায়ী যুক্তরাজ্যের ইতিহাস
বিষয়শ্রেণী:সময়কাল অনুযায়ী ইংল্যান্ডের ইতিহাস
বিষয়শ্রেণী:১৯শ শতাব্দীতে ইংল্যান্ড
বিষয়শ্রেণী:রাণী ভিক্টোরিয়া
ভাস্করাব্দ

**ভাস্করাব্দ** পূর্ব ভারতের অসমে প্রচলিত সৌর অব্দবিশেষ। এটির সঙ্গে বঙ্গাব্দের বিশেষ সাদৃশ্য আছে।

## মাসসমূহ
**সৌর ভাস্করাব্দের বারটি মাস এবং তাদের দৈর্ঘ্য নিম্নে প্রদত্ত হল:**

এই অব্দে নববর্ষারম্ভ হয় সৌর বৈশাখ মাসের প্রথম দিন অর্থাৎ পয়লা বৈশাখ। মহাসমারোহে এই দিন সমগ্র অসমে পালিত হয় বহাগ বিহু উৎসব।

বিষয়শ্রেণী:পঞ্জীবর্ষ
বিষয়শ্রেণী:বর্ষপঞ্জি
বিষয়শ্রেণী:সৌরচান্দ্রিক বর্ষপঞ্জি
বিষয়শ্রেণী:হিন্দু পঞ্জিকা
জাতক

thumb|ভুটানে অঙ্কিত আনুমানিক অষ্টাদশ অথবা ঊনবিংশ শতাব্দীর থাঙ্কা চিত্রে জাতকের কাহিনি বর্ণিত হয়েছে, ফাজোদিং গুম্ফা, থিম্পু, ভুটান

ভারতের প্রাচীনতম গল্পসংগ্রহের নাম হল "**জাতক**" বা পালি ভাষায় "**জাতকত্থ বণ্ণণা**"। জাতক হল ভগবান শাক্যমুনি বুদ্ধের পূর্বজন্মের কাহিনির সঙ্কলন। বুদ্ধ মহাধম্মপাল জাতক (৪৪৭) তার পিতাকে শুনিয়ে স্বদ্ধর্মে দীক্ষা দিয়েছিলেন। স্পন্দন জাতক (৪৭৫), দদ্দভ জাতক (৩২২), লটুকিক জাতক (৩৫৭), বৃক্ষধর্ম জাতক (৭৪) ও সম্মোদমন জাতক (৩৩) এই পাঁচটি জাতক শুনিয়ে শাক্য ও কোলিয়দের বিরোধ নিবারণ করেছিলেন। চন্দকিন্নর জাতক (৪৮৫) যশোধরাকে শুনিয়ে পাতিব্রত ধর্ম যে পূর্বজন্ম সংস্কারজ তা বুঝিয়েছিলেন। জাতক বৌদ্ধধর্মের নবাঙ্গের এক অঙ্গ এবং সুত্তপিটক এর অন্তর্গত খুদ্দকনিকায় এর অন্যতম একটি শাখা। ত্রিপিটকের অন্যান্য গ্রন্থেও জাতকের অনেক রেফারেন্স পাওয়া যায়।   অনেকের মতে 'জাতক' হল পৃথিবীর সমস্ত ছোট গল্পের উৎস। বৌদ্ধধর্ম প্রচারের জন্য সম্রাট অশোকের পুত্র মহেন্দ্র (পালি: মহেন্দ) ও তার সহযোগীরা যখন সিংহলে গিয়েছিলেন তখন তারা সমগ্র ত্রিপিটক কন্ঠষ্ঠ ও আত্মস্থ করে স্মৃতিতে ধারণ করে সিংহলে নিয়ে এসেছিলেন এবং বৌদ্ধ ধর্ম প্রতিষ্ঠা করেন।চতুর্থ বৌদ্ধ সঙ্গীতিতে সমগ্র তিপিটক ও অট্ঠকথা সিংহলী ভাষায় অনূদিত করা হয়। পঞ্চম শতাব্দীতে সিংহলি ভাষা থেকে পালি ভাষায় বুদ্ধঘোষ রূপান্তর করেন অট্ঠকথা।যিনি মৈত্রেয় বুদ্ধ এর বোধিসত্ত্ব নামেও খ্যাত। 
এই গল্পগুলির রচনাকাল সম্পর্কে সাহিত্যিক নারায়ণ গঙ্গোপাধ্যায় যা লিখেছিলেন তার কিছু অংশ এখানে তুলে দেওয়া হল -"বর্তমান জাতক কাহিনিমালা যাঁরই অনুদিত হোক এগুলি  ভারতের প্রাচীনতম সঙ্কলন এবং  খ্রিস্টজন্মের দ্বিতীয় বা তৃতীয় শতকের পূর্ববর্তী এ সম্বন্ধে সকলেই একমত হয়েছেন। " জাতকের রচনাকৌশল মধ্যযুগীয় ইউরোপের অনেক রচনাতে গ্রহণ করা হয়েছিল। মূল গল্পেরও অনেকগুলিই পাওয়া যায় 'আরব্য উপন্যাস' বা 'দেকামেরোন'-এ।   আর্য জাতির প্রাচীনতম গল্প সঙ্কলন- এ সম্মান জাতকের যথার্থই প্রাপ্য।
জাতকে প্রায় সাড়ে পাঁচশ গল্প অন্তর্ভুক্ত আছে। এ সব গল্পে ধরা পড়েছে প্রায় সহস্র বছর ব্যাপী ভারতে প্রচলিত বিভিন্ন রীতিনীতি, আচার ব্যবহার তথা জীবনচর্যা।
প্রতিটি জাতকে আছে পাঁচটি অঙ্গ। সেগুলি হল: (১) **পচ্চুপ্পন বত্থু** (অর্থাৎ সূচনাপর্ব, বর্তমানের পটভূমি), (২) **অতীত বত্থু** (গদ্যে বোধিসত্ত্বের অতীত জন্মগত মূল কাহিনিটির বর্ণনা), (৩) **গাথা-কবিতায় কাহিনির মর্মবীজ** (এইগুলিই জাতকের প্রাচীনতম উপকরণ, এদের উপর ভিত্তি করেই পরবর্তীকালে কাহিনির ভাষ্যরূপ), (৪) **বেজ্জকরণ** (এতে গাথার আক্ষরিক অর্থ ব্যাখ্যা করা হয়েছে), (৫) **সমবধান** বা **যোগ রচনা** (পাত্রপাত্রীদের সঙ্গে বর্তমানের ঐক্য বিনিময় করা হয়েছে।

## তথ্যসূত্র

বিষয়শ্রেণী:খুদ্দকনিকায়
বিষয়শ্রেণী:ভারতীয় সাহিত্য
বিষয়শ্রেণী:আদি বৌদ্ধধর্ম
বিষয়শ্রেণী:বৌদ্ধ সাহিত্য
বিষয়শ্রেণী:ভারতীয় লোককাহিনি
বিষয়শ্রেণী:পালি বৌদ্ধ ধর্মগ্রন্থ
কলকাতা ফুটবল লিগ

**কলকাতা ফুটবল লিগ** ভারতের তথা এশিয়ার প্রাচীনতম ফুটবল লিগ। এই লিগে প্রধানত কলকাতা এবং তার পারিপার্শ্বিক অঞ্চলের দলগুলো অংশ নেয়। **বর্তমানে কলকাতা লিগ ৭টি বিভাগে বিভক্ত**। পৃষ্ঠপোষকতা জনিত কারণে এটি বর্তমানে *কলকাতা ফুটবল লিগ* নামে পরিচিত।

১৫৭টি দলের এই লিগের পরিচালনা করে **[[ভারতীয় ফুটবল অ্যাসোসিয়েশন]], পশ্চিমবঙ্গ**। ১৮৯৮ সালে শুরু হওয়া এই লিগ এশিয়ার সবথেকে প্রাচীন এবং বিশ্বের অন্যতম প্রাচীন ফুটবল লিগ। এই লিগে মোটামুটিভাবে আইএফএ-র নথিভুক্ত ৮,৫০০ খেলোয়াড় প্রত্যেক বছর অংশ নেয়।

## গঠন

কলকাতা ফুটবল লিগের ৭টি ডিভিশন নিম্নলিখিত উপায়ে বিভক্ত:-

সাধারণত ২৬টি দল প্রিমিয়ার ডিভিশনে অংশ নেয়। দুটি একক রাউন্ড-রবিন পর্বে এটি সম্পন্ন হয় ও প্রথম দুই দল আই-লিগ ৩ প্রতিযোগিতা খেলার যোগ্যতা অর্জন করে। শেষ দুই দল প্রথম ডিভিশন লিগে অবনমিত হয়।

পূর্বে আলাদা প্রিমিয়ার ডিভিশন এ ও বি গ্রুপ খেলা হত, যাতে যথাক্রমে ১৪টি ও ১০টি দল খেলত। পরে ২০২৩ মরসুমে গ্রুপ দুটি জুড়ে যায়। প্রথমে একক রাউন্ড-রবিন পর্ব অনুষ্ঠিত হত, তারপর পয়েন্ট তালিকাতে প্রথম পাঁচদল ও শেষ পাঁচদলকে আলাদা গ্রুপে ভাগ করা হয়। তাদের মধ্যে গ্রুপ পর্ব অনুষ্ঠিত হয়। প্রথম গ্রুপের প্রথম দুই দল প্রিমিয়ার ডিভিশন এ-তে উত্তীর্ণ হত ও দ্বিতীয় গ্রুপের শেষ দুই দল প্রথম ডিভিশনে অবনমিত হত।

## অর্থ-পুরস্কার

## বিজ্ঞাপনী উদ্যোগতা

## মৌসুমভিত্তিক ফলাফল

## বিজয়ী দলসমূহ
এই তালিকায় যে একমাত্র প্রিমিয়ার ডিভিশন জয়ীদের নাম নথিভুক্ত করা হয়েছে।

## আয়োজক মাঠ
* রবীন্দ্র সরোবর স্টেডিয়াম
* বারাসাত স্টেডিয়াম
* মোহনবাগান গ্রাউন্ড
* কল্যাণী স্টেডিয়াম
* শৈলেন মান্না স্টেডিয়াম
* মোহামেডান স্পোর্টিং গ্রাউন্ড
* নৈহাটি স্টেডিয়াম
* গয়েশপুর স্টেডিয়াম

## সম্প্রচারক

## আরও দেখুন
* কলকাতা হকি লিগ

## তথ্যসূত্র

## বহিঃসংযোগ
* কলকাতা ফুটবল লিগের সাইট

বিষয়শ্রেণী:ভারতে ফুটবল
বিষয়শ্রেণী:ফুটবল প্রতিযোগিতা
বিষয়শ্রেণী:১৮৯৮-এ ভারতে প্রতিষ্ঠিত
বিষয়শ্রেণী:ভারতের ফুটবল লিগ
বিষয়শ্রেণী:পশ্চিমবঙ্গে ফুটবল
বিষয়শ্রেণী:কলকাতা প্রিমিয়ার ডিভিশন
রুগেন

**রুগেন** () উত্তর-পূর্ব জার্মানির উপকূলের কাছে অবস্থিত একটি দ্বীপ। জার্মানির মেকলেনবুর্গ-ফোরপমের্ন রাজ্যের অন্তর্গত এই দ্বীপটি বাল্টিক সাগরে অবস্থিত জার্মানির বৃহত্তম দ্বীপ। দ্বীপটি অনিয়মিত আকৃতির। এর দৈর্ঘ্য ৫১ কিলোমিটার এবং প্রস্থ ২৩ থেকে ৪৫ কিলোমিটার হতে পারে। দ্বীপের পশ্চিম উপকূলের ভূমি নিম্ন; এখানে সাগরের পানি অনুপ্রবেশ করে ইয়াসমুন্ড হ্রদের সৃষ্টি করেছে। দ্বীপের পূর্ব তীরে চুনাপাথরের খাড়া ঢাল সমুদ্র থেকে ১২০ মিটার উঁচুতে উঠে গেছে। ১৬১ মিটার উঁচু পিকবের্গ দ্বীপের সর্বোচ্চ বিন্দু। রুগেন দ্বীপটি রুগেনডাম নামের একটি দেড়-মাইল দীর্ঘ সড়ক ও রেলসেতুর মাধ্যমে জার্মানির মূল ভূখণ্ডের ষ্ট্রালজুন্ড শহরের সাথে সংযুক্ত। রুগেন ও মূল ভূখণ্ডের মধ্যবর্তী সরু সমুদ্রপ্রণালীটি ষ্ট্রেলাজুন্ড নামে পরিচিত। কৃষি ও মৎস্যশিকার এখানকার লোকদের প্রধান অববাহিকা। দ্বীপের অনেকগুলি সমুদ্র তীরবর্তী পর্যটনকেন্দ্র বা রিজর্ট আছে; এদের মধ্যে বিনৎস ও জেলিন উল্লেখযোগ্য। রুগেন দ্বীপের সবচেয়ে বড় শহরটির নাম বের্গেন, আর জাসনিৎস এর প্রধান বন্দর। এই দ্বীপে প্রায় ৭৩ হাজার লোকের বাস।


File:Binz (2011-05-21) 03.JPG|Binz 
File:Königsstuhl und Viktoria-Sicht.jpg|Jasmund National Park


বিষয়শ্রেণী:জার্মানির দ্বীপ
বিষয়শ্রেণী:বাল্টিক সাগরের দ্বীপ
ডাল

thumb|right|মসুর ডাল
**ডাল/ডাউল** (Pulse) () শিম গোত্রের অন্তর্গত খাদ্যশস্য। ডাল প্রধানত বিউলি, মুগ, মসুর, ছোলা, মটর, অড়হর, মাষকলাই, খেসারি প্রভৃতি শুঁটিজাতীয় মৌসুমি ফসলের শুকনো বীজ। সব রকমের ডাল মানুষের জন্য অন্ত্যন্ত প্রয়োজনীয় ও উপকারী। ডাল প্রোটিন প্রধান খাদ্য। এতে প্রোটিনের পরিমাণ শতকরা ২০ থেকে ২৫ ভাগ এবং অত্যধিক লাইসিন থাকায় ও দামে সস্তা হওয়ায় ডালকে প্রায়শই গরিবের আমিষ বলা হয়। প্রোটিন ছাড়াও ডালে পর্যাপ্ত শর্করা, চর্বি ও খনিজ লবণ থাকে। এতে গমের তুলনায় প্রায় দ্বিগুণ ও চালের তুলনায় প্রায় তিন গুণ প্রোটিন আছে।

## বাংলাদেশের প্রেক্ষিতে ডাল
thumb|220px|রান্না করা ছোলার ডাল।
ভারতবর্ষে ডাল চাষ হয়, বিশেষত গাঙ্গেয় - ভাগীরথী উপত্যকায় ২৫০০-২০০ খ্রিস্টপূর্ব সময়ে এবং তারপরেও। ২৫০০-২০০ খ্রিস্টপূর্ব পর্যন্ত সময়ে প্রত্ন-উদ্ভিদবিদ্যার সাক্ষ্য পাওয়া গেছে। সেই সূত্রে এটাও জানা যায় প্রাচীনকালে বাংলা ডালের বিশেষ প্রচলন ছিল। পরবর্তী সময়ে ধীরে ধীরে বাংলায় ডালের প্রচলন বেশি করে শুরু হয়। ডাল একটি রবিশস্য, মূলত সারাদেশে এর চাষ বিস্তৃত। তবে বৃহত্তর ঢাকা, ফরিদপুর, যশোর, কুষ্টিয়া, রাজশাহী, কুমিল্লা, নোয়াখালী ও বরিশাল জেলায় বেশি চাষ হয়। অধিক ধানচাষের ফলে ডাল চাষের জমি পর্যায়ক্রমে কমে যাচ্ছে। দুই দশক আগেও ডাল চাষাধীন জমির পরিমাণ ছিল প্রায় ৩,৩০,০০০ হেক্টর। বর্তমানে দেশে চাহিদার তুলনায় ডাল উৎপাদন হয় অনেক কম। এ জন্য বিদেশ থেকে প্রচুর ডাল আমদানি করতে হয়।

### বিভিন্ন ধরনের ডালের জাত
* খেসারি ডাল
* মসুর ডাল
* মাষকলাই ডাল
* মুগ ডাল
** সোনামুগ ডাল
** সবুজমুগ ডাল
* মটর ডাল 
* ছোলা ডাল
* অড়হর ডাল
* বিউলির ডাল
* কুল্থীর‌ ডাল
* রাজমা‌ ডাল
* তরকার ডাল

### বাংলাদেশে ডালের ব্যবহার
বাংলাদেশে পশুখাদ্য হিসেবেই সাধারণত খেসারির চাষ হয়, তবে দেশের উত্তরাঞ্চলে খাদ্য হিসেবেও জনপ্রিয়। মসুর ডাল অত্যন্ত জনপ্রিয় ও ভোজের একটি প্রাত্যহিক পদ। ছোলা ও মাষকলাই মাঝেমধ্যে খাওয়া হয়। তবে রমজান মাসে ইফতার হিসেবে ছোলা ও এর ডাল (ডালের বেশন) ব্যাপক ব্যবহৃত হয়। এছাড়া ডাল থেকে নানা ধরনের খাবার তৈরি করা যায় যেমন খিচুড়ি, পিঁয়াজু, ঘুঘনি, চটপটি, ডালপুরি ইত্যাদি। ডাল বেটে শুকিয়ে নিয়ে তৈরি করা হয় ডালের বড়ি, যা গ্রামাঞ্চলের একটি পরিচিত খাদ্য৷ বিভিন্ন তরকারিতে এটি মিশিয়ে খাওয়া হয়৷ ডাল থেকে নানা রকম মিষ্টিজাতীয় দ্রব্যও তৈরি করা হয়। যেমন মুগের জিলিপি। শবে বরাতের দিন ডাল দিয়ে হালুয়া তৈরি করার রেওয়াজ আছে।
তাছাড়া নিরামিষ খাদ্য তালিকায়ও এর বেশ পরিচিতি।

## বহিঃসংযোগ
* মসুর ডাল
* মুগডাল

বিষয়শ্রেণী:শস্য
বিষয়শ্রেণী:আমিষ
বিষয়শ্রেণী:অন্ধ্র রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:কলাইয়ের পদ
বিষয়শ্রেণী:মসুর ডালের পদ
বিষয়শ্রেণী:মুহাজির রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:পাকিস্তানি স্যুপ এবং স্ট্যু
বিষয়শ্রেণী:উদ্ভিদের সাধারণ নাম
বিষয়শ্রেণী:পাঞ্জাবি রন্ধনশৈলী
বিষয়শ্রেণী:রাজস্থানি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:গুজরাতি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি রন্ধনশৈলী
করুণা বন্দ্যোপাধ্যায়

**করুণা বন্দ্যোপাধ্যায়** (২৫ ডিসেম্বর ১৯১৯ – ১২ নভেম্বর ২০০১) একজন বাঙালি অভিনেত্রী।

## জীবন
করুণা বন্দ্যোপাধ্যায়ের জন্ম হয় ব্রিটিশ ভারতে সাঁওতাল পরগনার মহেশপুরে। তার পৈতৃক বাড়ি ছিল বর্তমান বাংলাদেশের খুলনার পয়োগ্রামে। তার পিতার নাম শচীন্দ্রনাথ সেন এবং মাতা সুধা সেন। তার স্বামী সুব্রত বন্দ্যোপাধ্যায় কমিউনিস্ট ছিলেন। তিনি রাজনৈতিক কারণে ১৯৪৮ থেকে ১৯৫০ খ্রিষ্টাব্দ পর্যন্ত কারাগারে ছিলেন। সেই সময়ে করুণাদেবী কিছু করার জন্য গণনাট্য সঙ্ঘে যোগ দেন।

## অভিনয় প্রতিভা
সত্যজিৎ রায় পরিচালিত *[[পথের পাঁচালী (চলচ্চিত্র)|পথের পাঁচালী]]* এবং *[[অপরাজিত (চলচ্চিত্র)|অপরাজিত]]* চলচ্চিত্রে সর্বজয়ার ভূমিকায় অভিনয় করে তিনি বিখ্যাত হন। তিনি শহুরে উচ্চশিক্ষিতা মহিলা হয়েও যেভাবে এক গ্রাম্যবধূর বাস্তব চরিত্রে অভিনয় করেন তা উল্লেখযোগ্য। এই দুটি চলচ্চিত্র ছাড়াও তিনি সত্যজিৎ রায়ের *[[দেবী (চলচ্চিত্র)|দেবী]]* এবং *[[কাঞ্চনজঙ্ঘা (চলচ্চিত্র)|কাঞ্চনজঙ্ঘা]]* ছবিতে অভিনয় করেন। এছাড়া তিনি অভিনয় করেছেন মৃণাল সেনের *[[ইন্টারভিউ (চলচ্চিত্র)|ইন্টারভিউ]]*, *[[অগ্রগামী|অগ্রগামীর]] হেডমাস্টার*, শম্ভু মিত্র এবং অমিত মৈত্রের *শুভবিবাহ* ছবিতে।

গণনাট্য সঙ্ঘে তিনি দীর্ঘকাল ছিলেন। সেখানে *সংকেত*, *জনান্তিকে* তার অভিনীত নাটক। তিনি সলিল চৌধুরীর নাটকে অভিনয় করেছেন। এ ছাড়াও তিনি *লিটিল থিয়েটার গ্রুপ* এবং আরো কয়েকটি সংগঠনে অভিনয় করেছেন।

তার রচিত গ্রন্থ: *সর্বজয়া*, *অ্যান অ্যাকট্রেস ইন হার টাইম*। তার চিঠি এবং ডায়রির সংকলন *আরেক সর্বজয়া* তার মৃত্যুর পরে প্রকাশিত।

## তথ্যসূত্র

## বহিঃসংযোগ
* 
* Page from Lovefilm.com

বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:১৯১৯-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাঙালি মঞ্চ অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:বাঙালি অভিনেত্রী
বিষয়শ্রেণী:যোগমায়া দেবী কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:পূর্ববঙ্গে জন্ম
কোচ ভাষা

**কোচ ভাষা** একটি তিব্বতী-বর্মী ভাষা। ভারত ও বাংলাদেশের কোচ জাতির মানুষেরা এই ভাষাতে কথা বলেন। বৃহত্তর ময়মনসিংহের শেরপুর, নেত্রকোণা, কিশোরগঞ্জ, গাজীপুর এবং বরেন্দ্র অঞ্চলের পাবনা, বগুড়া, রাজশাহী, মালদহ, রংপুর, দিনাজপুর, জয়পুরহাট ও নওগাঁ জেলায় কোচরা বাস করে। কোচদের নিজস্ব ভাষা থাকলেও নিজস্ব কোন বর্ণমালা নেই। কেবল প্রবীণ ব্যক্তিরাই এ ভাষায় এখন কথা বলে। 

## তথ্যসূত্র

বিষয়শ্রেণী:ভারতের ভাষা
বিষয়শ্রেণী:বাংলাদেশের ভাষা
বিষয়শ্রেণী:কোচ ভাষাসমূহ
বিষয়শ্রেণী:ভারতের অবলুপ্তপ্রায় ভাষা
বিষয়শ্রেণী:আসামের ভাষা
বিষয়শ্রেণী:ত্রিপুরার ভাষা
বিষয়শ্রেণী:ভারতের বিপন্ন ভাষা
দ্বিজ বংশীদাস

**দ্বিজ বংশীদাস ভট্টাচার্য্য** ষোড়শ শতাব্দীর একজন বাঙালি কবি৷ তার রচনাগুলির মধ্যে মনসামঙ্গল অন্যতম। তার নিবাস অধুনা বাংলাদেশের অন্তর্গত কিশোরগঞ্জ মহকুমার পাটোয়ারী বা পাটুরী গ্রামে৷ তার পিতা যাদবানন্দ ছিলেন একজন সংস্কৃত পণ্ডিত৷ দ্বিজ বংশীর স্ত্রীর নাম সুলোচনা৷ দ্বিজ বংশীদাস ও সুলোচনার একমাত্র সন্তান চন্দ্রাবতী মধ্যযুগের প্রথম মহিলা কবি।

## সাহিত্যকর্ম
**<big>রচনাবলি</big>** 

পদ্মপুরাণ বা মনসামঙ্গল কাব্য

## তথ্যসূত্র

বিষয়শ্রেণী:১৬শ শতাব্দীর বাঙালি কবি
বিষয়শ্রেণী:মধ্যযুগের কবি
বিষয়শ্রেণী:বাঙালি পুরুষ কবি
বিষয়শ্রেণী:বাঙালি লেখক
ডিডি বাংলা

**ডিডি বাংলা** দূরদর্শনের একমাত্র ২৪ ঘণ্টার বাংলা উপগ্রহ চ্যানেল। এটি দূরদর্শনের কলকাতা, জলপাইগুড়ি এবং শান্তিনিকেতন কেন্দ্র থেকে সম্প্রচারিত হয়। ভারতে ১৯৫৯ খ্রিষ্টাব্দে টেলিভিশনের সূচনা হলেও পশ্চিমবঙ্গে প্রথম টেলিভিশনের আগমন ঘটে ১৯৭৫ সালের ৯ই আগস্ট।

## প্রারম্ভিক পর্যায়
১৯৭৫ সালের ৯ আগস্ট কলকাতার **রাধা ফিল্ম স্টুডিও** থেকে এটির যাত্রা শুরু হয়। এটি পূর্বে *ডিডি-৭* এবং *ডিডি ন্যাশনাল কলকাতা* নামে পরিচিত ছিল।

## বহিঃসংযোগ
* দূরদর্শন সংবাদ সাইট

বিষয়শ্রেণী:ভারতের টেলিভিশন চ্যানেল
বিষয়শ্রেণী:ভারতের গণমাধ্যম
বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:কলকাতার টেলিভিশন স্টেশন
বিষয়শ্রেণী:দূরদর্শন
বিষয়শ্রেণী:১৯৭৫-এ পশ্চিমবঙ্গে প্রতিষ্ঠিত
বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল
বিষয়শ্রেণী:সরাসরি সম্প্রচার স্যাটেলাইট পরিষেবা
স্যামুয়েল বোর্ন

right|240px|thumb|স্যামুয়েল বোর্ন, ১৮৬৪ খ্রিষ্টাব্দে
**স্যামুয়েল বোর্ন** () (৩০শে অক্টোবর, ১৮৩৪ - ২৪শে এপ্রিল, ১৯১২) একজন ব্রিটিশ আলোকচিত্রশিল্পী। তিনি মূলত ১৮৬৩ থেকে ১৮৭০ খ্রিষ্টাব্দের মধ্যে ভারতের আলোকচিত্রকর্মের জন্য বিখ্যাত । তিনি ১৮৬৩ খ্রিষ্টাব্দে সিমলাতে চার্লস শেফার্ডের সাথে বার্ন অ্যান্ড শেফার্ড নামে একটি কোম্পানি প্রতিষ্ঠা করেন । পরে এর একটি শাখা কলকাতায় খোলা হয় যা এখনও বর্তমান আছে ।

## স্যামুয়েল বোর্নের তোলা কিছু আলোকচিত্র

Image:Sambourneagra1860s.jpg|১৮৬০ খ্রিষ্টাব্দে তাজ মহল
Image:Haridwar from opposite bank of the Ganges, 1866.jpg|গঙ্গার অপর পার থেকে ১৮৬৬ খ্রিষ্টাব্দে তোলা হরিদ্বারের ছবি 


বিষয়শ্রেণী:ব্রিটিশ আলোকচিত্রশিল্পী
বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:১৮৩৪-এ জন্ম
বিষয়শ্রেণী:১৯১২-এ মৃত্যু